שומר שמסר לשומר חייב אפילו אם הוא שומר חנם ומסר לשומר שכר דא''ל את מהימן לי בשבועה היאך לא מהימן לי בשבועה אפי' אם ידוע לכל שהשני טוב וכשר יותר מראשון: <i>הגה: מיהו שומר שמסר לשומר לפני המפקיד ולא מיחה פטור (מרדכי פ' המפקיד): </i>לפיכך אם דרך הבעלים להפקיד תמיד דבר זה אצל השומר השני הרי השומר הראשון פטור מלשלם והוא שלא ימעט שמירתו אבל אם מיעט שמירתו כגון שהראשון היה ש''ש והשני ש''ח או שהראשון שואל והשני ש''ש פושע הוא הראשון ומשלם אע''פ ששאל או שכר בבעלים ואם יש עדים ששמר השני כראוי נפטר שומר ראשון ואפי' לא היו שם עדים אם השומר הראשון ראה ויכול הוא לישבע ה''ז נשבע ונפטר <i>(וע' סי' ע''ב סעיף ל'): </i>